Wo sind die Papiere?
Material: papyrus
Place: Alexandria
Categories: Brief
N.N. an N.N.
Sklaven
Verkauf
Papiere
ἐ[π]ιστολὰς συστατικὰς πρὸς τὸν ἐπιστράτηγον, μή 
ποτε φθάσῃ παρʼ ὑμῖν γενέσθαι. ἐνετειλάμην δὲ 
κ[αὶ Ἀ]ντωνείνωι στρατιώτηι, ὃς ἦν ἐν τῆι ἐπι
[στ]ρατηγίαι Οὐίνδικος μεθʼ ἡμῶν, ἀναπλεύσαν
[τι] δὲ καὶ νῦν μετὰ τοῦ ἐπιστρατήγου, ἵνα ἐν ὅλωι 
[τ]ῶι πράγματί σοι παραστῇ. οὐδὲν δʼ ἧττον καὶ νῦν 
[ἔπ]εμψά σοι πρὸς αὐτὸν ἐπιστόλιον. τῶν δού
[λω]ν τοὺς χρηματισμοὺς ἕως τούτου οὐχ εὗρον. 
ὅλως γὰρ π[αρ]ʼ ἐ[μ]οὶ οὔτε ἡ ἀπὸ σοῦ εἰς Ἀχιλλέα ὠνὴ 
[ε]ὑρέθη οὔτ[ε] ἡ ἀπὸ Ἀχιλλέως εἰς τὴν εὔμοιρον. 
καὶ ὁ Ἀχιλλ[εὺ]ς δὲ ἀποδημεῖ, καὶ ἐπὶ τῶι πράγματι 
ἀμηχανῶ οὐκ εἰωθὼς ῥειπτε[ῖ]ν οὐδὲν μὲν 
[ἁ]πλῶς β[ι]βλίον, μάλιστα τὰ ἀνα[γ]καιότερα. ἀλλὰ 
[κ]αὶ ὁ ἀγορά[σας] παρὰ σοῦ τὸ ἄλλο σωμάτιον, ῥητο
ρίσκος τις [ἐ]πὶ τοῦ δικαιοδότου λέγων, πολλά
κις ταξάμενος τὸν χρόνον ἡμῖν εἰπεῖν 
τῆς ὠ[νῆ]ς ἠγνωμόνησεν. εἰ οὖ[ν δύν]ασαι 
τὸν χ[ρόν]ον εὐμνημονεῦσαι καὶ διὰ ποιου ἀρχείου τετέλεσται, δήλωσόν μοι 
καὶ ζή[τησ]ον ἐν τοῖς βιβλίοις σου μὴ ἡ εἰς 
Ἀπολ[λω]νάριον ὠνή ἐστιν. καὶ [ε]ἰ οἶδας 
διὰ ποίου γραμματέως ἡ εἰς Ἀχιλλέα ἀπὸ σοῦ 
καταγ[ραφὴ] γέγονεν, γράψον μοι· οὐ γὰρ εὑρε
θη π[αρὰ Π]οτάμωνι τῶι γραμματεῖ. ἵνα δὲ
ἐν τοσούτωι  μηδείς σοι διοχλῇ, ἔγραψα 
τῶι γραμματεῖ τοῦ στρατηγοῦ [σ]υνιστὰς 
τὸν μεικρὸν Ἡρακλείδην καὶ περὶ τοῦ 
πράγματος δηλῶν, ἵνα ἄλλʼ ἐπινοῇ 
ἄχρι ἂν πέμψω τοὺς χρηματισμοὺς 
ἢ παραγένωμαι. τὴν περὶ Σαραπί
ωνος ἐπιστολὴν ὡς σὸν κατόρθω
μα τοῖς πυνθανομένοις σου καὶ αὐτῶι 
τῶι Σαραπίωνι διαβεβαίωσαι ἀν
τιλαμβανομένη καὶ τοῦ μεγέ
θους τοῦ πράγματος. καὶ κὰν ἐπʼ ἀγαθῷ 
καταπλέῃς, κοιτάριον σπουδαῖον 
ἔνεγκον, ἵνα πέμψωμεν Φίλωι σπουδαίως 
 ἡμῖν προσενεχθέντι ἢ ὃ ἐὰν 
ἄλλο δοκιμάσῃς  ἐρρῶσθαί σε εὔχομαι, 
ἀδελφή. Ἡρακλείδην 
σεινασπάζου. Πτολε
μαῖος πάντας ἀσπάζεται. 
Μεχεὶρ κη